Den lille Østjydsk Bank med hovedsæde i Mariager ønsker et større kapitalgrundlag og udbyder nu flere aktier og kapitalbeviser, oplyste banken tirsdag. Aktieudvidelsen er på nominelt 24 millioner kroner svarende til 240.000 aktier, og kapitalbevisudbuddet er på op til 50 millioner kroner. Banken forventer at få tilført næsten 105 millioner kroner ved manøvren, der er mulig at deltage i fra den 29. april til 12. maj. For aktierne er der fortegningsret i forholdet tre til en. Det betyder, at tre tegningsretter givet ret til at købe en aktie til kurs 250. Aktien blev tirsdag eftermiddag handlet til 350 kroner.

Referat:
Østjydsk Bank vil skabe større kapitalgrundlag ved
aktieemission.